Jahonning sobiq birinchi raketkasi, rossiyalik Mariya Sharapova Xitoyning Tyantszin shahrida o‘tkazilgan turnirda g‘alaba qozondi. U finalda belaruslik Arina Sobolenkoni mag‘lub etdi - 7:5, 7:6. Bu uning faoliyatidagi 36-sovrin bo‘ldi. Shu bilan birga diskvalifikatsiya muddatini o‘tab qaytgan Sharapova 2015 yil bahoridan buyon ilk sovrinni qo‘lga kiritmoqda. U diskvalifikatsiyaga uchrashidan oldin, 2015 yil martida Rimda o‘tkazilgan turnirda g‘olib bo‘lgandi. Bu g‘alaba evaziga 30 yoshli rossiyalik tennischi 280 reyting ochkosiga ega bo‘ldi. U yangi reytingda 1005 ochko bilan 57-o‘ringa ko‘tariladi. Tianjin Open  Tyantszin, Xitoy  9 – 15 oktabr  International  Sovrin jamg‘armasi – 500 000 dollar  Ochiq kortlar, xard  Final  Mariya Sharapova (Rossiya) – Arina Sobolenko (Belarus)  7:5, 7:6 (10:8)